-КРИТЕРИЈУМИ ЗА НАСТУП РЕПРЕЗЕНТАЦИЈЕ АТЛЕТСКОГ САВЕЗА БЕОГРАДА НА МЕЂУНАРОДНИМ ТАКМИЧЕЊИМА-

Члан 1

Критеријумима о наступу репрезентације Атлетског савеза Београда (у даљем тексту АСБ) регулише сва питања која су везана за наступ репрезентације АСБ на међународним такммичењима која су од интереса за промовисање атлетике и АСБ-а.

Овим критеријумима се посебно регулишу следећа питања:

* Критеријуми за учешће на међународном такмичењу „Трофеј града Мајана“.
* Критеирјуми за учешће на међународном такмичењу „Свесрпски куп“.

Члан 2

Да би такмичари могли да наступе за репрезентацију АСБ-а морају да буду регистровани при матичним клубовима који су чланови АСБ-а.

Учешће атлетичара на међународним такмичењима одвија се под ингеренцијом АСБ-а.

За репрезентацију АСБ-а у свим потребним узрасним категоријама (зависно од такмичења) могу да наступају само такмичари који су добили позив од стране стручног савета АСБ-а.

Против такмичара и клуба који се из неоправданих разлога не одазову на позив стручног савета за наступ репрезентације АСБ-а, стручни савет подноси писмену пријаву Дисциплинској комисији АСБ-а.

Такмичари који су позвани у репрезентацију АСБ-а од стране стручног савета дужни су да се придржавају утврђених правила и кодекса понашања.

У случају кршења кодекса понашања вођа пута или генерални секретар дужан је да поднесе писмену пријаву Дисцилинској комисији АСБ-а.

Члан 3

Критеријуми за позив у репрензетацију АСБ-а:

* Постигнут резултат у првом делу сезоне закључно са 15. јулом текуће године.
* При уједначеним резултатима предност има такмичар који је остварио бољи пласман на такмичењима: Отворено првенство Београда, Првенство Србије, Куп Београда, Финале Купа Србије у својој категорији.
* Уколико резултат остварен на наведеним такмичењима није задовољавајући, Стручни савет задржава право да у интересу бољег пласмана репрезентације АСБ-а позове другог такмичара који може допринети у више дисциплина.

Члан 4

Избор тренера који ће пратити репрезентацију АСБ-а одлучује се на основу следећих критеријума:

* Тренер који има наjвећи број такмичара у репрезентацији АСБ-а.
* Стручни резултати тренера у претходној и текућој такмичарској сезони који има спортисте у репрезентацији АСБ-а.
* Тренер кога делегира клуб са значајним бројем својих чланова према позиву Стручног савета АСБ-а.

Члан 5

Измене и допуне критеријума доноси Управни одбор АСБ-а.

Члан 6

Тумачење овог критеријума даје Управни одбор АСБ-а уз консултацију са Стручним саветом АСБ-а.

Члан 7

Ови критериуми ступају на снагу даном доношења одлуке Управног одбора АСБ.

Председник АСБ-а

Зоран Дамјановић